„ Svo lendum við í vandræðum með sóknina , það var nátturlega erfitt , fyrir bæði lið , að spila aldrei með full mannað lið inná vellinum . Við náðum allavega ekki að höndla nógu vel línuna sem dómarar settu í dag “ sagði Jónatan „ Línan var mjög soft eða leikmennirnir rosalega lélegir í að aðlagst þessari línu . Ég er bara pínu orðlaus akkurat núna “ sagði Jónatan , algjörlega orðlaus eftir frammistöðu dómara í þessum leik „ Varðandi okkar leik þá er ég svekktur að við náðum ekki að nýta tækifærið í að taka allavega stig , við lögðum mikið í leikinn og það var smá móment fyrir okkur að taka eitthvað út úr þessum leik . Enn okkur gekk bara mjög illa að aðlagast þessari línu dómara “ Jónatan segist ekki hafa séð annað eins og segist þurfa að skoða þetta aftur áður en hann komi með frekari sleggjudóma . Leikurinn vissulega litaðist mjög af þessum tíðu brottvísunum og ótrúlegu dómum dómaraparsins sem átti ekki sinn besta dag á flautunni „ Ég þarf bara að horfa á þetta aftur áður en ég kem með einhverja bombu , en ég bara man ekki eftir öðru eins . Annað hvort var dómgæslan hræðileg , eins og ég upplifi þetta á báða bóga , eða þá að leikmennirnir voru algjörir aular “ „ Ég veit ekki hvað það voru margir skrítnir dómar , mér fannst bara engin lína , en ég þarf bara að sjá þetta aftur “ Jónatan segist ekki vilja draga sitt lið niður þrátt fyrir virkilega slakan kafla í fyrri hálfleik , hann segir það skiljanlegt undir þessum kringumstæðum „ Á tímabili lítum við illa út , lína í hraðaupphlaupi , klúðra vítum og dauðafærum . Við litum illa út á tímabili en í staðinn fyrir að tala um frammistöðuna hjá mínum leikmönnum þá held ég bara að það hafi verið erfitt að halda haus í þessum kringumstæðum og Haukunum gekk bara betur þar . “ sagði Jónatan að lokum Dómararnir stálu senunni á Ásvöllum í undarlegum leik þar sem Haukar höfðu á endanum betur eftir góða byrjun KA manna Athugið .